فرانسا پرزیدنتی امانوئل ماکرون، آوروپا بیرلیگی‌نین بو گون چوخ ضعیف، چوخ یاواش و تاثیرسیز اولدوغونو دئدی.
ماکرون، باشکند پاریس‌دکی سوربون اونیورسیته‌سینده ائتدیگی چیخیشیندا، آمریکانین اگمن، بیرلیک ایچینده و دموکراتیک اولماسی، خالق‌لارین دستگیله یئنی‌دن قورولماسی لازیم اولدوغونو قید ائده‌رک،
آوروپا بیرلیگی"، بو گون چوخ ضعیف، چوخ یاواش و تاثیرسیز". ایفاده‌سینی ایستیفاده ائتدی.
آوروپا بیرلیگی اؤلکه‌لری‌نین لیدرلرینه بو مسئله‌نی موذاکیره ائتمه‌یه دعوت ائدن ماکرون، 2019دا کئچیریله‌جک آوروپا پارلامنتی سئچیملرین‌دن اوّل بیر لیسته‌نین معیین‌لشدیریلمه‌سی و آوروپا پارلامنتی میللت وکیل‌لری‌نین یاریسی‌نین بو لیسته‌یه گؤره سئچیلمه‌سی آرزوسونو دیله گتیردی.
ماکرون، آورو بؤلگه‌سی‌نین، چین و آمریکا ایله رقابت ائده‌جک سویه‌ده دونیانین ایقتیصادی گوجو حالینا گتیریلمه‌سی، هر 5 گنج‌دن بیری‌نین ایشسیز اولدوغو آوروپا بیرلیگی اؤلکه‌لرینده ایشسیزلیک نیسبتی‌نین آزالدیلماسی لازیم گلدیگینی ده وورغولاییب.
فرانسا پرزیدنتی، امنیت مسئله‌سینده آوروپا بیرلیگی ایچنده ایستراتژی اورتاق مدنیت محدودیت‌لرینه ایشاره ائده‌رک اورتاق موداخیله پلانینا و امنیت بودجه‌سینه احتیاج دویولدوغونو بیلدیریب.
فران‌سیز اوردوسونا دیگر آوروپا بیرلیگی اؤلکه‌لرین‌دن گئدن عسگرلرین داخیل ائدیلمه‌سی فیکرینی دیله گتیرن ماکرون، ترورلا موباریزه مسئله‌سینده ده آوروپا بیرلیگی اؤلکه‌لری آراسیندا اینفورماسیون آخینینی تامین ائده‌جک بیر آکادئمینین یارادیلماسی لازیم اولدوغونو قید ائدیب.
ماکرون همچینین، آوروپادا مهاجیرتده اوفیسی قورولماسی لازیم اولدوغونو، بئله‌لیکله قاچقین‌لارلا باغلی پروسه‌دورلارین سورعتلنه‌جگینی، آوروپا بیرلیگی مرزلری‌نین پولیس‌لر طرفین‌دن داها تأثیرلی نظارت آلتینا آلیناجاغینی مدافعه ائتدی.
قاچقین پروبلمی‌نین آوروپا بیرلیگی اوچون اؤنملی بیر مسئله اولدوغونا ایشاره ائدن ماکرون،
یا سرحدلریمیزی باغلایاجاغیق، یا دا سرحده سیغینا‌جاق و گؤچمن موضوعسوندا اورتاق بیر ساحه اینشا ائدجگیک". دئیه دانیشدی.
ماکرون، فرانسادا موضوعلاری داها یاخشی قارشیلاماق اوچون بیر اصلاحات باشلادیغینی، آوروپا بیرلیگی‌نین ده بونو ائتمه‌سینی گؤزلدیگینی سؤیله‌دی.
